FAKTA: Flere anmelder hudkræft som arbejdsskade
Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning FAKTA: Flere anmelder hudkræft som arbejdsskade
Skrevet af Administrator | 26.07.16 | 14:14
Tal fra Arbejdsskadestyrelsen, der nu hedder Arbejdsmarkedets Erhvervssikring, viser, at flere anmelder hudkræft som arbejdsskade. Se opgørelsen her: * Fra 2005 til 2010 lå antallet af anmeldelser af hudkræft som arbejdsskader mellem "mindre end fem" og 17.
* I 2011 blev 26 tilfælde af hudkræft anmeldt som arbejdsskade, og tallet er siden vokset til 47 i 2012, 82 i 2013, 121 i 2014 og 92 anmeldelser i 2015.
* Den foreløbige opgørelse af sager, hvor hudkræft er blevet anerkendt som arbejdsskade, viser, at 13 tilfælde blev anerkendt i 2011, 18 i 2012, 28 i 2013, 36 i 2014 og 29 tilfælde blev anerkendt i 2015. * Anerkendelserne er fordelt på den årgang, hvor sagen er anmeldt. Tallet kan således vokse, efterhånden som sagerne afgøres.
* Når det gælder modermærkekræft, oplyser styrelsen, at mindre end fem personer anmeldte modermærkekræft som arbejdsskade i 2013, mens henholdsvis syv og otte anmeldelser kom i 2014 og 2015.
* Det har indtil videre ført til mindre end fem anerkendte sager i henholdsvis 2014 og 2015.
* Arbejdsmarkedets Erhvervssikring opgør anmeldelser og afgørelser på branchegrupper. * Et kig i statistikken viser, at det især er ansatte inden for bygge- og anlægsvirksomhed, transport og godshåndtering, offentlig forvaltning og forsvar samt fremstillingsvirksomhed, der har anmeldt skaderne.
* De anerkendte tilfælde af hudkræft som arbejdsskade viser, at især ansatte inden for bygge- og anlæg samt transport og godshåndtering er blevet ramt.
* I 2014 slog et hold forskere fra Bispebjerg Hospital i en rapport til Erhvervssygdomdsudvalget fast, at det skønnes, at mere end 90 procent af alle tilfælde af hudkræft forårsages af ultraviolet stråling fra solen. Kilder: Arbejdsmarkedets Erhvervssikring